
PËR MIRATIMIN E KUSHTEVE DHE PËRCAKTIMIN E RREGULLAVE PËR TRANSPORTIN RRUGOR TË NXËNËSVE TË ARSIMIT PARASHKOLLOR, PARAUNIVERSITAR DHE TË STUDENTËVE

  Në mbështetje të nenit 100 të Kushtetutës, nenit 24, të ligjit nr. 8308, datë 18.3.1998, “Për transportet rrugore”, të ndryshuar, dhe nenit 19, të ligjit nr. 69/2012, “Për sistemin arsimor parauniversitar në Republikën e Shqipërisë”, të ndryshuar, me propozimin e ministrit të Transportit dhe Infrastrukturës, ministrit të Punëve të Brendshme dhe ministrit të Arsimit dhe Sportit, Këshilli i Ministrave

VENDOSI:

1. Miratimin e kushteve dhe përcaktimin e rregullave për transportin rrugor të nxënësve të arsimit parashkollor, parauniversitar dhe të studentëve, sipas tekstit që i bashkëlidhet këtij vendimi.
2. Urdhri i përbashkët nr. 417, datë 29.8.2012, “Për marrjen e masave për mbarëvajtjen e transportit rrugor të mësuesve, nxënësve dhe të studentëve”, shfuqizohet.
3. Ngarkohen Ministria e Transportit dhe Infrastrukturës, Ministria e Punëve të Brendshme, Ministria e Arsimit dhe Sportit dhe njësitë e qeverisjes vendore për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

KRYEMINISTRI
Edi Rama


KUSHTE DHE RREGULLA
PËR TRANSPORTIN RRUGOR TË NXËNËSVE TË ARSIMIT PARASHKOLLOR, PARAUNIVERSITAR DHE STUDENTËVE

1. Qëllimi 
Rregullimi i shërbimeve të transportit rrugor të nxënësve të arsimit parashkollor, parauniversitar dhe studentëve në përputhje me standardet evropiane, rritja e sigurisë në transport, nëpërmjet zbatimit të kushteve dhe rregullave, nga subjektet transportuese dhe organet e kontrollit në rrugë.
2. Fusha e zbatimit
2.1.	Transporti rrugor i nxënësve të arsimit parashkollor, parauniversitar dhe studentëve me autobus;
2.2.	Transporti rrugor i nxënësve të arsimit parashkollor, parauniversitar dhe studentëve kryhet përmes shërbimit të rregullt të specializuar, operacioneve të transportit për llogari të vet dhe shërbimeve të rastit;  
2.3 Këto rregulla nuk zbatohen për transportin publik në linja të rregullta qytetas dhe rrethqytetas të parauniversitarëve dhe studentëve;
2.4.	Në shërbimet e rastit, këto rregulla zbatohen vetëm për parauniversitarët dhe studentët.
3. Përkufizime
Për qëllime të plotësimit të kushteve dhe përcaktimit të rregullave për transportin rrugor të nxënësve të arsimit parashkollor, parauniversitar dhe studentëve, përdoren përkufizimet e mëposhtme: 
a) 	Transportues është personi fizik ose juridik i licencuar për të tretë sipas legjislacionit në fuqi ose i pajisur me certifikatë për llogari të vet për operatorët e transportit për llogari të vet; 
b) 	Mjet transporti shkollor është automjeti që ka karakteristika teknike të vendosura sipas kësaj Rregullore dhe përkufizimeve të përcaktuara në ligjin nr. 8378, datë 22.7.1998, “Kodi Rrugor i Republikës së Shqipërisë”, të ndryshuar;
c) 	Institucion arsimor parashkollor, para-universitar dhe i lartë, publik apo privat, është institucioni, sipas legjislacionit në fuqi për arsimin parashkollor, arsimin bazë ku përfshihet arsimi fillor dhe arsimi i mesëm i ulët, arsimi i mesëm i lartë dhe arsimi i lartë, publik dhe privat;
ç) 	Licencë është akti administrativ i lëshuar për një periudhë të caktuar kohe, i vlefshëm për të ushtruar veprimtari transporti udhëtarësh;
d) 	Certifikatë është dokumenti që mbahet në mjet dhe që, 
i) shoqëron licencën  për rastet e transporteve rrugore, që janë subjekt licencimi; 
ii) i jep të drejtën një institucioni arsimor për transportin për llogari të vet të nxënësve të arsimit parashkollor, parauniversitar dhe studentëve. 
e) 	Shërbimet e rregullta të specializuara janë shërbimet që sigurojnë transportin:
i) shtëpi – institucion parashkollor (kopshti i fëmijëve) dhe anasjelltas, sipas përcaktimeve të pikës 7.4;
ii) shtëpi – institucion shkollor ose universitet, i parauniversitarëve dhe studentëve dhe anasjelltas, sipas përcaktimeve të pikës 7.4.
ë) 	Shërbime transporti të rastit  janë ato shërbime transporti që nuk i përgjigjen përkufizimit të shërbimeve të rregullta të specializuara.
Në shërbimet e rastit, nuk lejohen të lihen ose të merren udhëtarë gjatë udhëtimit. 
Këto shërbime kryhen për qëllime të aktivitetit edukativo-mësimor dhe argëtues të parauniversitarëve dhe studentëve jashtë qendrës urbane ku ndodhet institucioni i edukimit, shkollor apo universitar.
Shërbimet e transportit të rastit nuk zbatohen për nxënësit e arsimit parashkollor.
f) 	Transportet për llogari të vet janë transportet e kryera për qëllime jo-tregtare dhe jo-fitimprurëse nga një institucion arsimor, me kusht që: 
i) veprimtaria e transportit të jetë vetëm një veprimtari ndihmëse për institucionin; 
ii) 	mjetet e përdorura të jenë pronë e institucionit, ose të jenë të blera me këste prej tij, ose të jenë objekt i një kontrate qiramarrje afatgjatë dhe të drejtohen nga një punonjës apo anëtar i institucionit arsimor.
g) 	dokument kontrolli janë licenca, certifikata, fleta ose libri udhëtimit, kontrata udhëtimit dhe çdo dokument që i përket automjetit, drejtuesit të mjetit dhe operimit në rrugë, që mbahen në origjinal ose kopje e njehsuar me origjinalin në bordin e automjetit gjatë gjithë udhëtimit.
4. Licenca dhe Certifikata
4.1 Janë subjekt licencimi dhe certifikimi personat fizikë ose juridikë që ushtrojnë veprimtarinë e tyre në fushën e transportit, për:
a) shërbimet e rregullta, përfshirë shërbimet e rregullta të specializuara për nxënësit e arsimit parashkollor, parauniversitar dhe studentët; 
b) shërbimet e rastit për parauniversitarët dhe studentët;
c) transportet për llogari të vet, të nxënësve të arsimit parashkollor, parauniversitar dhe studentëve. 
4.2 Licenca lëshohet në bazë të nenit 5, të ligjit nr. 8308, datë 18.3.1998, “Për transportet rrugore”, të ndryshuar dhe vendimit nr. 325, datë 19.3.2008, të Këshillit të Ministrave, “Për miratimin e rregullave për pranimin në veprimtarinë e operatorit të transportit rrugor të mallrave dhe të udhëtarëve, si dhe për njohjen e dokumenteve zyrtare, të caktuar për këta operator”, të ndryshuar;
4.3 Shërbimet e rregullta, përfshirë shërbimet e rregullta të specializuara dhe shërbimet e rastit janë subjekt i licencës të lëshuar nga autoriteti sipas pikës 5 të kësaj rregullore; 
4.4 	Autoriteti kompetent i lëshimit të licencës, lëshon certifikata për çdo mjet që është në përdorim, edhe nëse këto mjete janë pronë e institucionit arsimor apo të marra me qira; 
4.5 	Çdo mjet është i pajisur edhe me certifikatën e operimit, e cila është dhe pjesë përbërëse e kontratës të lidhur ndërmjet transportuesit dhe institucionit; 
4.6 	Shërbimet e rregullta përfshirë shërbimet e rregullta të specializuara të transportit të nxënësve të arsimit parashkollor, parauniversitar dhe studentëve, janë subjekt kontrolli i certifikatës së operimit dhe kontratës së lidhur midis subjektit transportues dhe institucionit për të cilin kryhet shërbimi; 
4.7 	Certifikata për llogari të vet është subjekt i kryerjes së transportit për llogari të vet institucionit;
4.8 Shërbimet e transportit të rastit (turistike) të parauniversitarëve dhe studentëve, janë subjekt kontrolli i dokumentit të udhëtimit dhe kontratës së lidhur midis subjektit transportues i licencuar për këtë lloj transporti dhe agjencisë turistike të udhëtimit;
5. Autoriteti kompetent për lëshimin e licencës/certifikatës
5.1 Autoriteti /autoritetet kompetent/e për lëshimin e dokumenteve për pranimin në profesion dhe hyrjen në tregun e transportit rrugor, transportuesve që kryejnë transport të nxënësve të arsimit parashkollor, parauniversitar dhe studentëve, caktohen sipas legjislacionit në fuqi.
6. Kushtet që duhet të plotësojë mjeti i transportit
6.1 Mjetet e transportit për shërbimin e rregullt dhe të rastit të transportit të institucioneve arsimore parashkollore, parauniversitar dhe universitar, duhet në çdo kohë të jenë të pajisura me certifikatën e kontrollit teknik të mjeteve rrugore, të lëshuar në përputhje me legjislacionin në fuqi;
6.2 Të jenë të pajisura me aktvlerësimin në plotësim të kushteve për komoditetin e autobusëve në transportin e udhëtarëve brenda vendit, të lëshuar në përputhje nenin 9, të ligjit nr. 8308, datë 18.3.1998, “Për transportet rrugore”, të ndryshuar; si dhe udhëzimit nr. 1649, datë 16.8.1999, “Mbi plotësimin e disa kushteve të veçanta në transportin rrugor të udhëtarëve”, të ndryshuar.
6.3 Transporti i nxënësve të arsimit parashkollor, parauniversitar dhe studentëve kryhet vetëm me autobusë, me përjashtim të rasteve të zonave ku infrastruktura rrugore nuk përmbush kriteret e udhëtimit me autobus dhe numri i fëmijëve të institucioneve arsimore parashkollore dhe parauniversitarëve është më i vogël se 8 persona, lejohet përdorimi i autoveturës me 8+1 vende;
6.4 Përdorimi i autoveturave me 8+1 vende për transportin e nxënësve të arsimit parashkollor, parauniversitar bëhet vetëm me miratimin e bashkisë;
6.5  Viti i prodhimit të automjeteve nuk lejohet më shumë se 10 vjet. Automjetet do të kenë ngjyrë portokalli (kodi heksadecimal #FF6600), të kenë të shkruar dukshëm në mënyrë të rregullt në të gjitha anët e mjetit në qendër poshtë xhamave, me ngjyrë të zezë, fjalët “AUTOBUS SHKOLLE”, lloji i germës impact, lartësi shkrimi 12 cm. Poshtë shkrimit, në qendër ose anash vendoset logo me shenjën e fëmijëve të shkollës, sipas fig. II 304, të vendimit të Këshillit të Ministrave nr. 153, datë 9.4.2000, “Rregullore për zbatimin e Kodit Rrugor të Republikës së Shqipërisë”, të ndryshuar (ilustrimi sipas lidhjes 1 bashkëlidhur).
Në këto mjete nuk duhet vendosur asnjë lloj reklame.
6.6 Gjithashtu, automjeti duhet të ketë të montuar dhe një krah me gjatësi jo më të madhe se 15 cm, me tabelën “STOP” (sipas fig. II.37 të sinjaleve të përparësisë të Rregullores së zbatimit të Kodit Rrugor), në anën e jashtme në krahun e majtë, në fund të karrocerisë ose pranë derës së drejtuesit të mjetit ose në të dy anët së bashku (lidhja 3 bashkëlidhur). 
Kur mjeti ndalet për hipje zbritje pasagjerësh krahu lëviz 900 pingul me aksin gjatësor të rrugës (lidhja 2 bashkëlidhur).
6.7 Të gjitha automjetet e transportit të nxënësve të arsimit parashkollor, parauniversitar dhe universitar, duhet të kenë dhe dalje emergjence;
6.8 Të gjitha automjetet e transportit të nxënësve të arsimit parashkollor, parauniversitar dhe universitar, duhet të kenë të montuar në ndenjëse, rripat e sigurimit funksional dhe/ose ndenjëset e posaçme për fëmijët nga 4 deri në 12 vjeç; 
6.9 Automjetet e pajisur me certifikatë operimi për transport udhëtarësh për një subjekt të caktuar, nuk lejohet të pajisen me certifikatë operimi për të njëjtën periudhë, për llogari të subjekteve të tjerë të transportit. Në rast se gjatë kësaj periudhe kërkohen ndryshime, subjekti për të cilin automjeti është certifikuar duhet të dorëzojë në zyrën e licencave të autoritetit që e ka lëshuar, certifikatën origjinale të automjetit;
6.10 Një automjet që përdoret për shërbimet e rregullta të specializuara për transportin e nxënësve të arsimit parashkollor, parauniversitar dhe studentëve nuk lejohet të përdoret për transportin në shërbimet e linjave të rregullta, apo shërbime të rastit;
6.11 Asnjë subjekt nuk mund të marrë me qira një automjet të destinuar për shërbime të rregullta të specializuara të nxënësve të arsimit parashkollor, parauniversitar dhe studentëve, nëse nuk është i pajisur me licencë për të tretë në transportin e udhëtarëve; 
6.12 Certifikata e operimit e lëshuar për një automjet të destinuar për shërbimet e rregullta të specializuara për parashkollorët, parauniversitarët dhe studentët lëshohet në emër të subjektit të transportit;
6.13 Certifikata e operimit e lëshuar për një automjet të destinuar për shërbimet e rregullta të specializuara për nxënësit e arsimit parashkollor, parauniversitar lëshohet me afat 5 (pesë) vjet dhe nuk është e transferueshme. Në certifikatën e operimit vendoset itinerari që përshkruan automjeti, e shoqëruar me vendndalimet;
6.14 Një automjet që përdoret për shërbime në linja të rregullta të udhëtarëve apo për shërbimet e rastit, nuk ka të drejtë të operojë në shërbimet e rregullta të specializuara për nxënësit e arsimit parashkollor, parauniversitar dhe studentët;
6.15 Një automjet i pajisur me certifikatë operimi për transportin e parauniversitarëve për llogari të vet nuk lejohet të përdoret në shërbimet e rregullta të specializuara apo shërbimet e rastit të transportit të nxënësve të arsimit parashkollor, parauniversitar dhe studentëve;
6.16 Një automjet që përdoret në shërbime të tjera të transportit të udhëtarëve nuk lejohet të përdoret në transportet për llogari të vet të nxënësve të arsimit parashkollor, parauniversitar dhe studentëve;
7. Drejtuesi i mjetit
7.1 Drejtuesi i mjetit të certifikuar për transport të rregullt të specializuar, ose për llogari të vet, për nxënësit e arsimit parashkollor, parauniversitar dhe studentët duhet:
a) të ketë kryer/përfunduar, të paktën arsimin e mesëm;
b) të jetë pajisur me lejedrejtimi të kategorisë D1, D1E, D dhe DE;
c) të jetë pajisur me Certifikatën e Aftësisë Profesionale përkatëse (CAP);
d) të ketë reputacion dhe sjellje të mirë.
Për plotësimin e shkronjës “d” të pikës 7.1, drejtuesi i mjetit duhet të vërtetojë reputacionin dhe sjelljen e tij të mirë me dokumente, si më poshtë: 
i) 	trajnime që lidhen me kohën e drejtimit të mjetit dhe periudhat e pushimit të drejtuesve të mjeteve, kohën e punës (të detyrueshme për marrjen e Certifikatës së Aftësisë Profesionale CAP); 

ii) 	mirëmbajtjen dhe kontrollin e detyrueshëm teknik, periodik e vjetor të mjeteve; 
iii) 	trajnime mbi rregullat e operimit në tregun e transportit të mallrave dhe udhëtarëve (të detyrueshme për marrjen e Certifikatës së Aftësisë Profesionale CAP); 
iv) 	vërtetime nga qendrat shëndetësore për mos përdorim të alkoolit, lëndëve droguese ose psikotrope;
v) 	vërtetime nga organet e policisë rrugore për mos ndëshkime në drejtimin e mjetit nën efektin e alkolit, lëndëve droguese ose psikotrope. 
vi) 	vërtetim nga organet e drejtësisë për mos trafikimin e qënieve njerëzore apo drogës dhe të mos jetë i dënuar asnjëherë më parë, me veprën penale kundër personit.
7.3 Drejtuesi i mjetit do të informojë me shkrim autoritetin që ka lëshuar licencën ose certifikatën për llogari të vet për çdo dënim që ka marrë brenda 21 ditëve nga data e dënimit dhe në rast apelimi brenda 21 ditëve nga hyrja në fuqi e vendimit nga apeli;
7.4 Ndalesat për hipjen dhe, ose zbritjen e parauniversitarëve kryhen vetëm në vendet e paracaktuara nga drejtoria e institucionit mësimor, në bashkëpunim me njësinë e qeverisjes vendore, transportuesin dhe organet e policisë rrugore; 
7.5 Drejtuesi i mjetit duhet të jetë i veshur me uniformën e tij dalluese dhe në kraharor, mbi xhaketë ose këmishë të ketë distinktivin (shenja dalluese) të përcaktuara nga institucioni mësimor;
7.6 Drejtuesi i mjetit ka përgjegjësi mbi sigurinë e nxënësve të institucioneve arsimore parashkollore, parauniversitare dhe studentëve gjatë shërbimit të transportit. 
7.7 Përgjegjësia e drejtuesit të mjetit në shërbimin e rregullt të transportit të nxënësve të arsimit parashkollor, parauniversitar përfshin:
a) 	verifikimin, kontrollin dhe sistemimin në ndenjëse për nxënësit e arsimit parashkollor, parauniversitarë përpara se mjeti të fillojë lëvizjen;
b) 	evitimin e çdo sjellje të rrezikshme brenda në automjet gjatë udhëtimit;
c) 		të rrisë në maksimum sigurinë gjatë zbritjes dhe, ose hipjes të parauniversitarëve dhe studentëve në ndalesat e paracaktuara. Ndalesat për hipjen dhe, ose zbritjen e parauniversitarëve dhe studentëve kryhen vetëm në vendet e paracaktuara nga organet sipas pikës 7.4;

ç)	 marrjen, shoqërimin dhe dorëzimin e nxënësve të arsimit parashkollor, parauniversitar, te prindërit e tyre, në vendin e paracaktuar për ndalimin e mjetit, ose qëndrimit të përkohshëm; 
d) 		evitimin në çdo rast të mungesës së sjelljes jo korrekte ndaj nxënësve të arsimit parashkollor dhe parauniversitar; 
dh) raportimin në drejtorinë e shkollës për sjelljet problematike të parauniversitarëve gjatë transportit;
Drejtuesi i mjetit gjatë udhëtimit asiston nxënësit dhe parauniversitarët në hipje dhe zbritje duke mbajtur në dorë tabelën e kuqe, me simbolin “STOP” dhe të jetë i veshur me një jelek fosforeshent;
7.8 Drejtuesi i mjetit vazhdimisht duhet të ketë me vete:
a) listën me numrat e telefonave të prindërve;
b) adresat e shtëpisë së secilit nxënës apo parauniversitar;
c) numrat e telefonave të emergjencave civile (policia e shtetit, urgjenca mjekësore dhe shërbimi zjarrfikës etj.);
ç)   çdo të dhënë tjetër të nevojshme.
8. Organizimi i shërbimit të transportit për ekskursione e udhëtime didaktike jashtë vendbanimit
8.1 	Shërbimet e rastit për qëllime turistike si, ekskursione ose për aktivitete didaktike jashtë qendrës urbane të vendndodhjes, bëhet vetëm nga subjekte të licencuara dhe me autobus të certifikuar sipas legjislacionit në fuqi për transportin.
8.2 	Drejtoria e shkollës në fillim të çdo viti shkollor i komunikon agjencisë turistike të përzgjedhur, listën me datat dhe me destinacionet përkatëse. 
8.3 Drejtoria e shkollës në çdo rast para nisjes, për çdo automjet, harton listën e parauniversitarëve apo studentëve e përditësuar, ku një kopje e së cilës qëndron pranë institucionit arsimor dhe një kopje i jepet transportuesit. 
8.4 Me propozim të njësisë arsimore vendore dhe, ose bordit të prindërve, shoqëria e transportit, në bashkëpunim me agjencinë e udhëtimit, përgatisin një plan udhëtimi për çdo itinerar jashtë qytetit ku përcaktohet pika e nisjes, orari i nisjes dhe ndalesat përgjatë rrugës. Plani i udhëtimi i paraqitet shërbimeve të policisë rrugore të qarqeve;
8.5 Për sigurinë e parauniversitarëve dhe studentëve, shërbimet e policisë rrugore të qarqeve mund të ndërhyjnë e të ndryshojnë planin e udhëtimit. Plani i ndryshuar i itinerarit të udhëtimit i dërgohet institucionit arsimor së bashku me arsyetimet e ndryshimit/ndryshimeve;
8.6 	Në çdo udhëtim jashtë qytetit për arsye ekskursioni ose didaktike duhet të jetë i pranishëm përfaqësuesi i institucionit arsimor;
9. Koha e udhëtimit
Koha e udhëtimit për në dhe nga institucioni i edukimit të fëmijëve dhe parauniversitarëve  brenda qytetit nuk i kalon 50 min, ndërsa në zonat rurale kjo kohë mund të shtrihet deri në 70 min.
10. Lidhja e kontratës për transport  të nxënësve të arsimit parashkollor, parauniversitar, dhe universitar
10.1 Njësitë e qeverisjes vendore dhe njësitë arsimore vendore për arsimin parashkollor publik dhe privat, parauniveristar publik dhe privat dhe institucionet e arsimit të lartë publike dhe private, janë përgjegjës për lidhjen e kontratës ndërmjet institucionit dhe organizatorit të transportit për nxënësit e arsimit parashkollor, para-universitarëve dhe studentëve;
10.2 Kontrata duhet të përmbajë elementet e përcaktuara nga kodi civil dhe elementet shtesë të përcaktuar, si vijon:
a) përcaktimin e orareve të nisjes dhe të kthimit;
b) itinerarin e përcaktuar të mjetit shkollor;
c) vendndalimet  e paracaktuara gjatë itinerarit;
ç)	 kohëzgjatjen e udhëtimit.
10.3 Një kopje e kontratës së nënshkruar është pjesë e dokumenteve të nevojshme për qarkullim dhe i paraqitet organeve të kontrollit në rrugë sa herë kërkohet prej tyre;
10.4 Kontrata do të konsiderohet e pavlefshme në rast se nuk plotësohen kushtet thelbësore të parashikuara në Kodin Civil dhe kushtet e parashikuara në këtë Rregullore.
11. Dokumentet e kontrollit
Organet e kontrollit në rrugë ushtrojnë kontroll të dokumenteve të operimit për operatorët e transportit. Drejtuesit e mjeteve janë të detyruar të paraqesin sa herë kërkohen prej organeve të kontrollit, dokumentet si vijon:
A. Shërbime transporti për të tretë
1.	Shërbimeve të rregullta të specializuara:
a) licencën origjinale ose kopje të barasvlershme me origjinalin;
b) certifikatën e operimit të autobusit;
c) kopjen e kontratës ndërmjet organizatorit dhe transportuesit e barasvlershme me origjinalin;
ç) dokumentin e kualifikimit të drejtuesit (CAP);
d) aktin e plotësimit të kushteve të komoditetit.
2.	Shërbime të rastit:
a)	 kopjen e licencës e barasvlershme me origjinalin; 
b) 	bllokun e udhëtimit me listën e plotësuar të parauniversitarëve apo studentëve;
c)	 certifikatën e operimit të autobusit;
ç)	 kontratën ndërmjet agjencisë së udhëtimit dhe transportuesit;
d) 	dokumentin e kualifikimit të drejtuesit (CAP);
dh)	 aktin e plotësimit të kushteve të komoditetit të autobusit;
Shënim. Në rastin e shërbimeve ndër-kombëtare të rastit për parauniversitarët dhe studentët, me përjashtim të shkronjave “ç” dhe “e”, të gjithë dokumentet e tjerë duhet t’i përgjigjen kërkesave të transportit ndërkombëtar të udhëtarëve.
B. Shërbime transporti për llogari të vet.
a)	 kopjen origjinale të certifikatës që lëshohet në emër të institucionit;
b)	 dokumentin që dëshmon se drejtuesi i mjetit është anëtar i stafit të institucionit ose i punësuar me kontratë;
c) 	dokumentin që dëshmon se veprimtaria e transportit është vetëm një aktivitet ndihmës i institucionit (lista e parashkollorëve, parauniver-sitarëve dhe studentëve).
ç)	 certifikatën e operimit të autobusit;
d)	 dokumentin e kualifikimit të drejtuesit (CAP);
dh)	 aktin e plotësimit të kushteve të komoditetit të autobusit;
12. Sigurimi i detyrueshëm
Subjektet e transportit të automjeteve të autorizuara të shërbimit të rregullt dhe të rastit të transportit parashkollor, parauniversitar dhe atij universitar janë të detyruar të pajisin automjetin edhe me kontratën për sigurimin e aksidenteve të pasagjerëve, sipas dispozitave të ligjit nr. 10076, datë 12.2.2009, “Për sigurimin e detyrueshëm në sektorin e transportit”, të ndryshuar.
13. Masat administrative
Në rast shkeljesh të kërkesave të kësaj Rregullore, zbatohen sanksionet e parashikuara në ligjin nr. 8308, datë 18.3.1998, “Për transportet rrugore”, të ndryshuar. 
14. Dispozita kalimtare
Efektet e pikës 6.5 fillojnë 12 muaj pas hyrjes në fuqi të kësaj Rregullore

1. Shenja STOP
2. Specifikimet
Ushaimi: DC 10.8 - 36V
Ushqimi T motorit: 12V
Koha e hapjes: 3 s

LIDHJA 3/1

Kendi I hapjes: 90 grade +- 5 grade

Dimensioni 1 tabeles: d =

Adezivi reflektiv: 3V reflective film (EGP)

Temperaturat e funksionimit:

grade C

Rezestenca ndaj ujit: 1p54

3. Modeli 1 bashkuesit.

172131-1 172132-1

35 grade - 85

ise se motorit: 221.5 * 140
oni 1 vrimave: 201.5 % 100

ACC - (¢ kuge) Elektroda pozitive
GND - (o z8z8) Elktroda negative
bardhe) Elektroda e kontrollit

=

Gjatesia e kablit 0.4 meter

=

Celes

Celesi | zjarit





